यहाँ पर बहुत ही ठीक तर्क है कि कथा छोटी क्यों हो? क्योंकि उसका छोटे–से–छोटा अंश भी प्रासंगिक होना चाहिए। थेगली लगाना और लफ़्फ़ाजी नहीं होनी चाहिए। हर संज्ञा, हर वाक्य, हर शब्द किसी–न–किसी तरह कहीं से भी घटना से जुड़ा हो या पात्रों से या कथा की आबो–हवा से उसका सम्बन्ध हो ताकि जब हम कथा के अंत में पहुँचे तो हमें विश्वास हो कि किसी भी एक पंक्ति को अगर हम छोड़ गए हैं तो कुछ–न–कुछ आवश्यक, काम का हमसे रह गया है।